b"\n_START_ARTICLE_\nKujalleq\n_START_SECTION_\nS\xc3\xadmbols\n_START_PARAGRAPH_\nL'escut d'armes de Kujalleq \xc3\xa9s format pel cap d'un molt\xc3\xb3, que simbolitza la ramaderia ovina de la zona, una de les principals activitats econ\xc3\xb2miques de la regi\xc3\xb3. A la part superior de l'escut hi ha el sol de la bandera de Groenl\xc3\xa0ndia. De fet, els colors de l'escut coincideixen amb els de la bandera del pa\xc3\xads. Va ser adoptat l'agost del 2008.\n_START_SECTION_\nGeografia\n_START_PARAGRAPH_\nKujalleq \xc3\xa9s el municipi m\xc3\xa9s petit de Groenl\xc3\xa0ndia amb una superf\xc3\xadcie de 32.500\xc2\xa0km\xc2\xb2, una \xc3\xa0rea comparable amb la superf\xc3\xadcie de la comunitat aut\xc3\xb2noma de Catalunya. El municipi se situa a l'extrem sud de l'illa, i nom\xc3\xa9s limita amb el municipi de Sermersooq. Les aig\xc3\xbces de la costa occidental s\xc3\xb3n la del mar de Labrador, que es troba amb l'Atl\xc3\xa0ntic Nord obert a Uummannarsuaq, el cap del sud. La frontera a la costa occidental s'est\xc3\xa9n al llarg del fiord d'Alanngorsuaq i a la costa est fins al fiord d'Anorituup Kangerlua._NEWLINE_Tota l'\xc3\xa0rea municipal \xc3\xa9s molt muntanyosa, amb nombrosos fiords que erosionen profundament el terra. Tots els assentaments es troben a la costa occidental, o als fiords que acaben all\xc3\xa0.\n_START_SECTION_\nTransport\n_START_PARAGRAPH_\nL'\xc3\xbanic aeroport \xc3\xa9s l'aeroport de Narsarsuaq. Els helic\xc3\xb2pters i els vaixells van als altres assentaments."